અમદાવાદના વાડજ વિસ્તારમાં આવેલા ગાંધીનગરના ટેકરા ખાતે અંગત અદાવતમાં ચંદ્રપાલ નામના વ્યક્તિની હત્યા બાદ સવારે જ્યારે તેની અંતિમયાત્રા નીકળી ત્યારે વાતાવરણ તંગ થઈ ગયું હતું. સ્થાનિક લોકોનુ ટોળું તેમજ કુટુંબીજનો ઉશ્કેરાઇને હત્યા કરનાર આરોપી અજય ઠાકુરના ઘર ઉપર ધસી ગયું હતું. અને ઘરને ટોળાએ આંગ ચાપી દીધી હતી અને તેના પગલે સમગ્ર વિસ્તારમાં તંગદીલી વ્યાપી ગઈ હતી. જો કે જે બાદ 150 જેટલી પોલીસનો કાફલો ઘટના સ્થળે ઉમટી પડ્યો હતો અને પરિસ્થિતિને કાબૂમાં લીધી હતી.